মুহাম্মাদ মুস্তাফিজুর রহমান
মুহাম্মাদ মুস্তাফিজুর রহমান (১ জানুয়ারি, ১৯৪১ - ১৪ জানুয়ারী, ২০১৪) ছিলেন একজন বাংলাদেশী ইসলামি পন্ডিত, শিক্ষাবিদ ও কুরআন অনুবাদক। তিনি ১০ ডিসেম্বর, ২০০১ থেকে ২ এপ্রিল, ২০০৪ সাল পর্যন্ত ইসলামী বিশ্ববিদ্যালয়, বাংলাদেশের ৭ম উপাচার্য হিসেবে দায়িত্ব পালন করেছেন। তিনি ঢাকা বিশ্ববিদ্যালয়ের আরবি বিভাগের একজন অধ্যাপক ছিলেন। বাংলাদেশী পন্ডিত হিসেবে তিনিই সর্বপ্রথম ইংরেজি ভাষায় কুরআন অনুবাদ করেন। তিনি ইসলামের উপর অনেক বই ও নিবন্ধ লিখেছেন।